
Uznesenie Mestský súd Bratislava III vo veci konania o zosúladenie údajov zapísaných v obchodnom registri so skutočným právnym stavom pri obchodnej spoločnosti BALKONA INVEST s.r.o., Drieňová 1J, 821 01 Bratislava - mestská časť Ružinov, IČO: 47 208 066, takto rozhodol: I. Pri obchodnej spoločnosti BALKONA INVEST s.r.o., Drieňová 1J, 821 01 Bratislava - mestská časť Ružinov, IČO: 47 208 066, zapísanej v obchodnom registri tunajšieho súdu oddiel: Sro, vložka č. 125099/ B, súd zapisuje do obchodného registra: XI. INÉ ĎALŠIE PRÁVNE SKUTOČNOSTI: Trestným rozkazom vydaným Okresným súdom Topoľčany, sp. zn. 3T/25/2022 - 447, zo dňa 09.08.2022, právoplatným dňa 26.10.2022, bol spoločnosti BALKONA INVEST s.r.o., Drieňová 1J, 821 01 Bratislava - mestská časť Ružinov, IČO: 47 208 066 podľa § 16 ods. 1 Zák. č. 91/2016 Z. z. v znení noviel o trestnej zodpovednosti právnických osôb uložený trest zákazu činnosti vykonávať podnikateľskú činnosť podľa osobitného predpisu vo výmere 3 (tri) roky. II. Súd ukladá obchodnej spoločnosti BALKONA INVEST s.r.o., Drieňová 1J, 821 01 Bratislava - mestská časť Ružinov, IČO: 47 208 066 povinnosť zaplatiť súdny poplatok vo výške 50.- Eur v lehote 3 dní od doručenia tohto uznesenia. III. Žiaden z účastníkov nemá nárok na náhradu trov konania. odôvodnenie: 1. Dňa 25.05.2022 bolo na tunajší súd doručené Upovedomenie Okresného riaditeľstva policajného zboru v Topoľčanoch o vznesení obvinenia voči spoločnosti BALKONA INVEST s.r.o., Drieňová 1J, 821 01 Bratislava - mestská časť Ružinov, IČO: 47 208 066, za prečin podvodu podľa § 221 ods. 1, ods. 2 Trestného zákona. 2. Prípisom zo dňa 07.01.2025 požiadal súd Okresné riaditeľstvo PZ v Topoľčanoch o informáciu, v akom stave sa nachádza trestné konanie vedené voči obchodnej spoločnosti BALKONA INVEST s.r.o. pod č. ČVS: ORP-251/VYS-TO-2021. 3. Podaním správy Okresného riaditeľstva Policajného zboru v Topoľčanoch zo dňa 13.01.2025 bol súd informovaný o skutočnosti, že v predmetnej veci už rozhodol Okresný súd Topoľčany, trestným rozkazom pod č. k.: 3T/25/2022-447 zo dňa 09.08.2022, právoplatným dňa 26.10.2022 u obvineného 2), a uznesením pod č. k.: 3T/25/2022-558 zo dňa 21.12.2022. Trestný rozkaz, č. k.: 3T/25/2022-447 zo dňa 09.08.2022, právoplatný dňa 26.10.2022 u obvineného 2), bol súdu doručený dňa 21.12.2022.
4. Prípisom zo dňa 21.01.2025 súd požiadal Okresný súd Topoľčany o zaslanie rozhodnutí v danej veci. Predmetné rozhodnutia boli súdu doručené dňa 05.02.2025 - Uznesenie Okresného súdu Topoľčany, sp. zn. 3T/25/2022 - 558 zo dňa 21.12.2022, právoplatné dňa 21.12.2022, ktorým súd zobral na vedomie vzatie odporu späť obžalovaným Slavomírom Burajom; Uznesenie Okresného súdu Nitra, sp. zn. TO-3T/25/2022, zo dňa 26.08.2024, ktorým súd zobral na vedomie späťvzatie dovolania odsúdeného Slavomíra Buraja. 5. Súd uznesením zo dňa 07.02.2025, právoplatným dňa 13.02.2025, začal konanie o zhode a vyzval účastníkov konania, aby sa v lehote 10 dní od doručenia výzvy vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. Zapísaná osoba sa do rozhodnutia súdu nevyjadrila. 6. V zmysle § 18n ods. 2 písm. c) zákona č. 371/2004 Z. z. o sídlach a obvodoch súdov SR v znení neskorších predpisov od 1. júna 2023 prechádza výkon súdnictva v obchodnoprávnych veciach vrátane vecí podľa § 23 a § 26 až 29 Civilného sporového poriadku v znení účinnom od 1. júna 2023 a agendy konkurzu, reštrukturalizácie, oddĺženia a obchodného registra z Okresného súdu Bratislava I, Okresného súdu Bratislava II, Okresného súdu Bratislava IV a Okresného súdu Bratislava V na Mestský súd Bratislava III. 7. V zmysle § 277 ods. 1 Zák. č. 300/2005 Z. z. v znení noviel Trestného zákona kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech, potrestá sa odňatím slobody na jeden až päť rokov. 8. V zmysle ust. § 16 ods. 1 Zák. č. 91/2016 Z. z. o trestnej zodpovednosti právnických osôb trest zákazu činnosti môže súd uložiť na jeden rok až desať rokov, ak právnickú osobu odsudzuje za trestný čin spáchaný v súvislosti s touto činnosťou. 9. V zmysle ust. § 2 ods. 1 písm. t) Zák. č. 530/2003 Z. z. o obchodnom registri v znení noviel do obchodného registra sa zapisujú v štátnom jazyku nezahladené tresty uložené zapísanej právnickej osobe a nevykonané tresty postihujúce jej zapísaných právnych nástupcov, zaistenie majetkovej účasti v právnickej osobe v trestnom konaní a zrušenie tohto zaistenia. 10. Mestský súd Bratislava III je príslušný registrový súd (ďalej len „registrový súd“) v konaní o zosúladenie údajov v obchodnom registri so skutočným právnym stavom podľa § 278 písm. b) zákona č. 161/2015 Z. z. Civilný mimosporový poriadok v znení neskorších predpisov (ďalej len „CMP“). 11. Podľa § 289 CMP konaním o zosúladenie údajov sa má dosiahnuť zhoda zápisu v obchodnom registri so skutočným právnym stavom inak, ako na základe návrhu na zápis údajov do obchodného registra. 12. Podľa § 291 odsek 1 CMP ak sa konanie o zosúladenie údajov začína bez návrhu, registrový súd v uznesení o začatí konania uvedie, aké údaje majú byť do obchodného registra zapísané. 13. Podľa § 291 odsek 2 CMP súdy a iné orgány vždy upozornia registrový súd na nezhodu medzi skutočným právnym stavom a stavom zápisu v obchodnom registri, ak tieto skutočnosti zistia pri svojej činnosti. 14. Podľa § 292 odsek 1 CMP účastníkmi konania o zosúladenie údajov sú navrhovateľ, zapísaná osoba a osoba, ktorej údaje majú byť do obchodného registra zapísané alebo z obchodného registra vymazané. 15. Podľa § 294 odsek 1 CMP návrh na začatie konania alebo uznesenie o začatí konania doručí registrový súd účastníkom a vyzve ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. 16. Podľa § 294 odsek 2 CMP registrový súd nepostupuje podľa odseku 1, ak je predmetom konania oprava chýb v písaní a počítaní alebo iných zrejmých nesprávností.
17. Podľa § 24 CMP konanie je začaté doručením návrhu na začatie konania súdu alebo vydaním uznesenia o začatí konania. 18. Vzhľadom k tomu, že z obsahu súdneho spisu má registrový súd za preukázané, že pri obchodnej spoločnosti BALKONA INVEST s.r.o., Drieňová 1J, 821 01 Bratislava - mestská časť Ružinov, IČO: 47 208 066 je potrebné dosiahnuť zhodu zápisu v obchodnom registri so skutočným právnym stavom, rozhodol tak, ako je uvedené vo výroku tohto uznesenia. 19. S účinnosťou od 1.4.2024 došlo k zmene zákona č. 71/1992 Zb. o súdnych poplatkoch a poplatku za výpis z registra trestov. V zmysle prechodného ustanovenia § 18ma Zák. č. 71/1992 Zb. z úkonov a konaní navrhnutých alebo za konania začaté a právoplatne neukončené do 31. marca 2024, pri ktorých neboli zaplatené poplatky v čase vzniku poplatkovej povinnosti podľa § 5 ods. 1 a neboli zaplatené ani v lehote určenej vo výzve podľa § 10 ods. 1, sa vyberajú poplatky podľa predpisov účinných od 1. apríla 2024. Právna úprava týkajúca sa výšky súdnych poplatkov sa tak zmenila, pričom súd v tomto konaní bude konať na základe zákonných ustanovení Obchodného zákonníka v znení účinnom od 1.4.2024. 20. V rozhodnutí podľa § 297 CMP o vykonaní zápisu uloží registrový súd zapísanej osobe povinnosť zaplatiť súdny poplatok. Nakoľko súd rozhodol o vykonaní zápisu do obchodného registra, uložil zapísanej osobe - obchodnej spoločnosti povinnosť zaplatiť súdny poplatok vo výške 50,- Eur podľa Položky 17 písm. c) Sadzobníka súdnych poplatkov, t. j. vo výške, v ktorej by zapísaná osoba bola povinná zaplatiť súdny poplatok, ak by bola podala riadny návrh na zápis údajov do obchodného registra (výrok II.). 21. O trovách konania rozhodol súd v zmysle ustanovenia § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podať odvolanie do 15 dní odo dňa doručenia, na Mestskom súde Bratislava III. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2025:1122204448.2 (dáta aktuálne k 13. 11. 2026). Záväzné je znenie zverejnené súdom.




